િફલ્મ ‘નીરજા’ બાદ સોનમ કપૂરે લગભગ એક વર્ષનો બ્રેક લીધો. કેટલાક લોકોએ તેના આ નિર્ણય પર આશ્ચર્ય વ્યક્ત કર્યું તો કેટલાકે ટીકા પણ કરી, પરંતુ તેનું કહેવું હતું કે એક વર્ષના બ્રેક દરમિયાન તેને એ વાતે ક્યારેય પરેશાન કરી નથી કે તેના હાથમાંથી સારી ફિલ્મો નીકળી શકે છે. તે કહે છે કે મારે બ્રેકની જરૂર હતી, કેમ કે ‘નીરજા’ ભાવનાત્મક રીતે એક મુશ્કેલ ફિલ્મ હતી. એમ પણ મને મારી ગતિથી કામ કરવું ગમે છે. અત્યાર સુધી મેં ઇન્ડસ્ટ્રીમાં કેટલાક બેસ્ટ નિર્માતા સાથે કામ કર્યું છે અને ઘણી સારી ફિલ્મોનો ભાગ બની છું. હવે સોનમનો ઇરાદો નોન સ્ટોપ એટલે કે રોકાયા વગર કામ કરવાનો છે. ત્રણ ફિલ્મોમાં વ્યસ્ત હોવા છતાં પણ તે ફિલ્મ મેકિંગનો કોઇ કોર્સ કરવા માટે પણ સમય કાઢવા ઇચ્છે છે.